OpenLLM-France/wikimedia huggingface dataset:
# Dendromus vernayi

Dendromus vernayi és una espècie de mamífer rosegador de la família dels nesòmids. És endèmic de Chitau, al centre d'Angola, on viu a altituds d'uns 1.500 msnm. Ha sigut observat a camps de conreu que anteriorment eren una sabana humida. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor de l'empresari i filantrop anglès Arthur Stannard Vernay.

## Referències

* ↑ Dieterlen, F. Dendromus vernayi. UICN 2008. Llista Vermella d'espècies amenaçades de la UICN, edició 2008, consultada el 16 febrer 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 429. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Dendrophryniscus leucomystax

Dendrophryniscus leucomystax és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Gonçalves da Cruz, C.A., Caramaschi, U. & Segalla, M.V. 2004. Dendrophryniscus leucomystax. Llista Vermella d'Espècies Amenaçades de la UICN 2006. Consulta: 12 d'abril del 2008.
# Deux jours à tuer

Deux jours à tuer és una pel·lícula francesa dirigida l'any 2008 per Jean Becker.

## Anàlisi

Fill del reverenciat mestre del cinema francès Jacques Becker, de qui va ser ajudant de direcció en obres mestres com Le trou (1960), Jean Becker (París, 1938) manté intacta la seva devoció per una comèdia naturalista, amb rivets de tragicomèdia, que s'erigeix en mirall de les contradiccions humanes. Estimables obres seves com La fortuna de viure (1999), Un crime au paradis (2001) o Dialogue avec mon jardinier (2007) han deixat constància del seu talent per radiografiar les misèries i grandeses quotidianes de gent que sobreviu a l'adversitat o fins i tot a l'èxit inesperat.

## Repartiment

* Albert Dupontel: Antoine
* Marie-Josée Croze: Cécile, la dona d'Antoine
* Pierre Vaneck: el pare d'Antoine
* Alessandra Martines: Marion, l'amiga amb la que Antoine es veu
* Cristiana Reali: Virginie, la invitada que baixa al celler
* Mathias Mlekuz: Éric
* Claire Nebout: Clara
* François Marthouret: Paul, el convidat psiquiatre
* Anne Loiret: Anne-Laure
* José Paul: Thibault
* Daphné Bürki: Bérengère
* Samuel Labarthe: Étienne
* Guillaume De Tonquédec: Sébastien
* Marine Laporte: Alice, la filla d'Antoine i Cécile
* Titouan Laporte: Vincent, el fill d'Antoine i Cécile
* Jean Dell: Mortez, l'amo de l'empresa de iogurts
* Annick Alane: Mme Lemoine, veïna gran a la que li demanen la mà
* Marie-Christine Adam: la mare de Cécile
* Mario Pecqueur: el pare de Cécile

## Referències

* ↑ «Love Me No More». IMDb.
# Eleccions federals alemanyes de 1961

Les eleccions federals alemanyes de 1961 se celebraren el 17 de setembre de 1961 per a elegir els membres del Bundestag de la República Federal d'Alemanya.
← Eleccions federals alemanyes, 17 de setembre de 1961 → :
| Partit | Vots | Percentatge de vots | Diferència vers 1957 | Total d'escons | Diferència vers 1957 | Percentatge d' Escons |
| Unió Demòcrata Cristiana d'Alemanya (CDU) | 11.283.901 | 35,8% | -3,9% | 192 | -23 | 38,5% |
| Unió Social Cristiana (CSU) | 3.014.471 | 9,5% | -1,0% | 50 | -5 | 10,0% |
| Partit Democràtic Lliure (FDP) | 4.028.766 | 12,8% | +5,1% | 67 | +26 | 13,4% |
| Partit Socialdemòcrata (SPD) | 11.427.355 | 36,2% | +4,5% | 190 | +21 | 38,1% |
| Altres | 1.796.408 | 5,7% | | 0 | | 0,0% |
| Totals | 31.550.901 | 100,0% | | 499 | +2 | 100,0% |

## Post-elecció

Konrad Adenauer es manté en la cancelleria liderant la coalició CDU/CSU amb el FPD

## Referències

* Oficina de les eleccions federals Arxivat 2004-12-06 a Wayback Machine.
* Psephos
# Danílovka

«Danílovka» té aquests significats:
* Danílovka (Primórie), localitat del krai de Primórie, a Rússia
* Danílovka (Vladímir), localitat de l'óblast de Vladímir, a Rússia
* Danílovka (Saràtov), localitat de l'óblast de Saràtov, a Rússia
# Dècada del 410 aC
## Esdeveniments

* 413 aC - Eurípides escriu Electra.
* 418 aC - Es publica Les Suplicants d'Eurípides.

## Personatges destacats

* Protàgores, filòsof grec.
* Gòrgies de Leontins, filòsof grec.
# Dao (espasa Naga)

Dao és l'espasa nacional del poble Naga d'Assam i Nagaland, l'Índia. L'espasa, amb la seva empunyadura de fusta i la seva forma quadrada única, s'usa tant per cavar com per lluitar.

## Descripció

La dao es pot trobar a la regió nord-est d'Assam i Nagaland a l'Índia, on viu el poble Naga. Té una forma gruixuda i pesant, amb una longitud que varia entre 45 centímetres a 65 centímetres. El disseny únic d'aquesta espasa llarga és que, en lloc d'un punt, la punta de l'espasa és un bisell, creant una aparença de forma quadrada. Aquesta forma també es troba adha birmà la forma del qual es deriva de la dao. La forma va ser adoptada per primera vegada pel poble Kachin que viu al llarg de la frontera d'Assam-Birmània i a l'est, a les regions més muntanyoses de l'Alta Birmània. A partir d'aquí, la forma evolucionaria cap al dha més allargat.
La fulla de la dao és quasi recta, amb una corba molt mínima que només es pot discernir amb un examen minuciós. La fulla és pesant i cisellada. Té una forma única que és més estreta a l'empunyadura i s'amplia gradualment fins al punt final.
L'empunyadura de fusta és molt simple, sense guarda o sense un pom distingit. L'arrel de bambú es considera el millor material per a l'empunyadura. L'agarrament del mànec de vegades s'embolica amb cistelleria. L'empunyadura, algunes vegades està decorada amb una tapa de bronze en la part inferior; també pot estar realitzada d'ivori, i ocasionalment pot estar molt tallada.
La dao en general s'enduu en una beina de fusta de costats oberts que se subjecta a un cèrcol de cinturó de vimet. La beina està buida de manera central en una cara.

## Multifunció

La dao és quasi l'única eina que van usar els Naga. S'utilitzava per a molts fins, per exemple, per construir cases, netejar el bosc, cavar la terra, fer les eines de teixit de les dones i crear qualsevol tipus d'objectes de fusta. La dao també es va usar com a arma.

## Referències

* ↑ Burton, 1987.
* 1 2 3 Greaves, Bowditch i Winston, 2005.
* 1 2 3 4 Stone, 2013, p. 203.

## Bibliografia

* Burton, Richard F. The Book Of The Sword. Londres: Dover, 1987. ISBN 0-486-25434-8.
* ; Bowditch, Mark I.; Winston, Andrew Y.«THE SWORDS OF CONTINENTAL SOUTHEAST ASIA». Ars Cives Creativity, 2005. Arxivat de l'original el 2007-12-07. [Consulta: 28 novembre 2017].
* Jones, Lee A. «Sword-daos of the Hill Tribes of Assam and Nagaland (northeastern India) and of the Kachin Peoples (northern Burma (Myanmar))». Viking Sword, 1999. [Consulta: 28 d novembre 2017].
* Stone, George Cameron. A Glossary of the Construction, Decoration and Use of Arms and Armor: in All Countries and in All Times. Dover: Courier Corporation, 2013. ISBN 9780486131290.
* van Zonneveld, Albert G. Traditional Weapons of the Indonesian Archipelago. C. Zwartenkot Art Books, 2001. ISBN 9789054500049.
# Eleccions legislatives turques de 1969

Les eleccions legislatives turques de 1969 se celebraren el 12 d'octubre de 1969 per a escollit els 450 diputats de la Gran Assemblea Nacional de Turquia. El Partit de la Justícia va guanyar amb majoria absoluta, i el seu cap Süleyman Demirel continuà com a primer ministre de Turquia.

## Resultats

Resultats de les eleccions a l'Assemblea de Turquia de 12 d'octubre de 1969.
| Partits | Vots | Vots | Vots | Escons | Escons |
| Partits | No. | % | +− % | No. | +− |
| Partit de la Justícia (Adalet Partisi) | 4.229.945 | 46,55 | | 256 | |
| Partit Republicà del Poble (Cumhuriyet Halk Partisi) | 2.487.163 | 27,37 | | 143 | |
| Partit de la Confiança Republicana (Cumhuriyetçi Güven Partisi) | 598.013 | 6,58 | | 15 | |
| Partit Nacional (Millet Partisi) | 293.849 | 3,23 | | 6 | |
| Partit del Moviment Nacional (Milliyetçi Hareket Partisi) | 274.225 | 3,02 | | 1 | |
| Partit de la Unió Turca (Türkiye Birlik Partisi) | 254.708 | 2,8 | | 8 | |
| Partit dels Treballadors de Turquia (Türkiye İşçi Partisi) | 243.797 | 2,62 | | 2 | |
| Partit Nova Turquia (Yeni Türkiye Partisi) | 197.912 | 2,18 | | 6 | |
| Independents | 511.097 | 5,62 | | 13 | |
| Vots vàlids | 9.090.709 | 100.00 | | 450 | |
| Vots nuls | | | | | |
| Electorat | 14.788.552 | | | | |
| Participació | 64,3% | | | | |
| Fonts: Informe d'ipu.org ||||||
# Dia de la Tortuga

El Dia Mundial de la Tortuga és una celebració anual que se celebra cada 23 de maig. Va començar l'any 2000 i està patrocinat per American Tortoise Rescue. El dia es va crear com una celebració anual per ajudar la gent a celebrar i protegir les tortugues i els seus hàbitats, així com per encoratjar l'acció humana per ajudar-les a sobreviure i prosperar.
# Dolomedes briangreenei

Dolomedes briangreenei és una nova espècie d'aranya pescadora de la família dels pisàurids (Pisauridae) descoberta a Austràlia i descrita per Raven & Hebron l'any 2018. Es va trobar a Brisbane i sembla endèmica de la zona de Queensland i Nova Gal·les del Sud. El descobriment es va donar a conèixer (el 9 de març de 2016) al World Science Festival i fou anomenada així en honor de Brian Greene. Es manté sobre la superfície de l'aigua i caça insectes però també petits peixos i amfibis.

## Referències

* 1 2 3 Raven & Hebron, 2018 : A review of the water spider family Pisauridae in Australia and New Caledonia with descriptions of four new genera and 23 new species. Memoirs of the Queensland Museum, Nature, vol.60, p.233-381 (text íntegre).
* ↑ (anglès) World Spider Catalog: Dolomedes briangreenei Raven & Hebron, 2018 en la família Pisauridae +base de dades. Accés el 4 de gener de 2019.

## Enllaços externs

* (anglès)" Brian Spider Dolomedes briangreenei" a Nationalgeographic
* (anglès)Brian-meet-Brian a worldsciencefestival
* (anglès)"Newly discovered australian spider walks on water eats toads" a Cnet.com
* (anglès)"Fish-eating spider" a Iflscience.com
* (castellà)"Araña, peces, sapos" a La Vanguardia
# Dompierre-aux-Bois

Dompierre-aux-Bois és un municipi francès situat al departament del Mosa i a la regió del Gran Est. L'any 2007 tenia 53 habitants.

## Demografia
### Població

El 2007 la població de fet de Dompierre-aux-Bois era de 53 persones. Hi havia 29 famílies, de les quals 10 eren unipersonals (5 homes vivint sols i 5 dones vivint soles), 5 parelles sense fills, 9 parelles amb fills i 5 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 24 eren l'habitatge principal de la família i 5 eren segones residències. Tots els 29 habitatges eren cases. Dels 24 habitatges principals, 20 estaven ocupats pels seus propietaris i 3 estaven llogats i ocupats pels llogaters; 1 tenia tres cambres, 5 en tenien quatre i 18 en tenien cinc o més. 21 habitatges disposaven pel capbaix d'una plaça de pàrquing. A 11 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Dompierre-aux-Bois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 33 persones, 19 eren actives i 14 eren inactives. Les 19 persones actives estaven ocupades(11 homes i 8 dones).. De les 14 persones inactives 7 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'any 2000 a Dompierre-aux-Bois hi havia 4 explotacions agrícoles que ocupaven un total de 524 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Dompierre-aux-Bois a l'INSEE.
* Évolution et structure de la population Fitxa amb el detall de dades de Dompierre-aux-Bois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Diosdado Cabello

Disosdado Cabello (El Furrial, Monagas 1963), és un militar i polític veneçolà, proper al partit progressista Moviment Cinquena República. Des del 19 de juny de 2018 és el president de l'Assemblea Nacional Constituent de Venezuela.

## Trajectòria política

Va participar en un cop d'estat el 4 de febrer de 1992. Després de sortir de la presó per una amnistia, col·laborà amb Hugo Chávez en la seva campanya presidencial de 1998.
Diosdado Cabello ostentava el càrrec de vicepresident de Veneçuela quan es va succeir el cop d'estat de l'11 d'abril de 2002. un cop segrestat el president Hugo Chávez per les forces colpistes, Cabello (que s'havia resguardat per evitar la repressió) va assumir la presidència de la república de forma provisional quan un moviment popular en defensa de la democràcia va forçar la retirada del govern colpista del palau presidencial.
La seva primera ordre com a president provisional va ser ordenar l'alliberament del president Chávez, al que va cedir de nou la presidència quan aquest va ser alliberat poques hores després.
Va ser governador de Miranda fins a 2008, quan Henrique Capriles Radonski va guanyar les eleccions.

## Referències

* ↑ «Diosdado Cabello, el nuevo presidente de la Asamblea Constituyente de Venezuela». El País [Madrid], 20-06-2018. ISSN: 1134-6582.
# Edith Alice Müller

Edith Alice Müller (Madrid, 5 de febrer de 1918 - Espanya, 24 de juliol de 1995) va ser una matemàtica i astrònoma suïssa.

## Biografia

Müller va néixer a Madrid i va assistir al Col·legi Alemany abans d'estudiar a l'Escola Politècnica Federal de Zuric. Va finalitzar el seu doctorat en Matemàtiques a la Universitat de Zúric amb una tesi doctoral titulada Aplicació de la teoria de grups i anàlisi estructural de la decoració mora a l'Alhambra de Granada. Aquesta tesi va ser clau per estudiar els patrons geomètrics islàmics en un moment en el qual els historiadors suposaven que aquestes formes no tenien relació amb la ciència i eren simple artesania. Aquesta recerca no va penetrar en la literatura d'història de l'art fins a la dècada de 1980.

## Carrera

Va treballar com a investigadora en els observatoris astronòmics de Zuric (1946–1951), en el de la Universitat de Michigan (1952–1954 i 1955–1962) i de Basel (1954–1955), abans de ser professora ajudant a la Universitat de Neuchâtel l'any 1962. Al 1972 es va traslladar a la Universitat de Ginebra per ser professora titular. Va estudiar principalment física solar i va ser la primera dona a ser nomenada secretària general de la Unió Astronòmica Internacional, càrrec que va ocupar des de 1976 fins a 1979.
Müller, es va retirar el 1983 sense perdre el contacte amb el mon de l'astronomia. Una gran part del temps el dedicava a cuidar la seva germana, malalta d'alzheimer. Va morir l'estiu del 1995 d'un infart de miocardi quan estava de vacances a Espanya.

## Referències

* ↑ Chmielewski, 1998, p. 6–8.
* 1 2 Chmielewski, 1998, p. 6.
* 1 2 Riedtmann, 2010.
* ↑ Chorbachi, 1989, p. 755.
* ↑ Chmielewski, 1998, p. 7.

## Bibliografia

* Chmielewski, Yves. «Edith Alice Müller (1918–1995). Short biography». A: Immo Appenzeller et al. Remembering Edith Alice Müller. Springer, 1998.
* Chorbachi, W. K.. «In the tower of babel: beyond symmetry in Islamic design». A: Computers and Mathematics with Applications. 17, 1989. DOI 10.1016/0898-1221(89)90260-5. MR 0994228.
* Riedtmann, Christine. Wege von Frauen: Mathematikerinnen in der Schweiz (en alemany), 31 d'agost de 2010.

## Enllaços externs

* Edith Alice Müller en el lloc web oficial de l'American Astronomical Society.
# Electroplankton

Electroplankton és un videojoc musical interactiu desenvolupat per indieszero i publicat per Nintendo per a Nintendo DS. Va ser llançat al Japó el 2005 i més tard a Amèrica i Europa el 2006. Permet al jugador interactuar amb plàncton animat i crear música progressivament mitjançant una de les deu interfícies diferents. Va ser ideat per l'artista Toshio Iwai. Forma part de la sèrie Touch! Generations.
Es va llançar de nou al servei DSiWare per a la consola Nintendo DSi el 2009, amb cada instrument disponible per comprar per separat.

## Jugabilitat

Electroplancton ofereix als jugadors una selecció de modes de joc en els quals manipulen deu espècies diferents de plàncton per compondre música de manera interactiva. Un plàncton és un animal virtual que emet sons que varien segons determinades accions realitzades pel jugador, com parlar, bufar al micròfon o tocar amb el llapis.

## Antecedents

Abans de treballar en aquest joc, Toshio Iwai ja era considerat un artista mediàtic establert, amb exposicions individuals a Tòquio, Osaka, Nova York, Anvers, Karlsruhe, Espoo i Amsterdam, i exposicions col·lectives a diversos països com ara Austràlia, França i el Canadà, així com al museu Ghibli després de la seva col·laboració amb Hayao Miyazaki.
El 1987, va col·laborar amb Nintendo per dissenyar un shoot 'em up que combinava els videojocs i la creació musical, anomenat Otocky. L'any 1994 va crear SimTunes, un joc musical en què els jugadors componen la seva pròpia música dibuixant sobre una graella negra d'entitats que reaccionen emetent sons segons els blocs que creuen. Fora dels videojocs, ha creat diverses obres. Alguns prototips del plàncton del joc es podien veure al Futuresonic el 1999.
Quan la Nintendo DS era només un prototip, Satoru Iwata i Shigeru Miyamoto van acudir a una de les exposicions d'Iwai i després el van convidar a les oficines de Nintendo a Kyoto per desenvolupar un joc per a la llavors futura consola.

## Recepció

El joc va tenir una bona acollida, amb una puntuació mitjana del 76% al lloc web Metacritic.
Tot i que algunes ressenyes van posar èmfasi en la naturalesa original i accessible del títol, també van lamentar les seves limitacions, sense cap funció de desament i una jugabilitat molt curta, malgrat la bona rejugabilitat.

## Notes

* ↑ Al Japó: Erekutoropurankuton (エレクトロプランクトン)

## Referències

* ↑ Gantayat, Anoop. «Electroplankton Set for DSiWare» (en anglès), 06-07-2009. [Consulta: 4 novembre 2023].
* ↑ «Preview : Electroplankton: mouche ton zen !» (en francès), 2006-07-14CEST13:40:00+0200. [Consulta: 4 novembre 2023].
* ↑ «MULTIMEDIA GRAND PRIX 97», 07-06-2008. Arxivat de l'original el 2008-06-07. [Consulta: 4 novembre 2023].
* ↑ Entrevista amb Toshio Iwai, Nintendo of Europe
* ↑ «Electroplankton» (en anglès). [Consulta: 4 novembre 2023].
* ↑ «Electroplankton Review» (en anglès americà). [Consulta: 4 novembre 2023].
* ↑ Harris, Craig. «Electroplankton» (en anglès), 11-01-2006. [Consulta: 4 novembre 2023].
* ↑ «Test du jeu Electroplankton sur DS» (en francès), 30-06-2006. [Consulta: 4 novembre 2023].

## Enllaços externs

* Lloc web europeu
* Lloc web japonès
# Emilia Chopin

Emilia Chopin (9 de novembre de 1812 - 10 d'abril de 1827) va ser la germana petita del compositor Frédéric Chopin. De ben petita, va mostrar talent literari i artístic, però va morir el 10 d'abril de 1827, a d'edat de 14 anys. La causa probable de la mort va ser la tuberculosi.
El 1824, juntament amb el seu germà Frédéric, fou l'autora d'una comèdia en rima d'un sol acte titulada Omyłka, czyli mniemany filut ('L'error' o 'Presumpte Joker'), que era un regal pel dia del sant del seu pare. Poc abans de la seva mort, Emilia va ajudar la seva germana Ludwika en la traducció i l'adaptació d'una novel·la alemanya de Christian Gotthilf Salzmann, publicada en polonès Ludwik i Emilka el 1828.
La mort prematura d'Emilia per tuberculosi pot haver tingut alguna influència en la música de Chopin.

## Referències

* 1 2 Piotr Mysłakowski, Andrzej Sikorski. Emila Chopin Arxivat 2018-01-02 a Wayback Machine., Narodowy Instytut Fryderyka Chopina. Accés el 6 d'agost de 2014.
* 1 2 Emilia Chopin (1812–1827) Arxivat 2016-03-04 a Wayback Machine., Fryderyk Chopin University of Music, 2009. Accés el 6 d'agost de 2014.

## Bibliografia

* André Clavier, Emilia Chopin. Questions critiques suivies d'une édition complète de témoignages & documents, Lens, 1975.
# Els Arnaus

Els Arnaus és un mas al terme municipal de Sant Feliu Sasserra (al Bages) protegida com a bé cultural d'interès local. És un dels masos més antics i poderosos del terme de Sant Feliu. El seu origen és medieval i al llarg dels anys havia aconseguit diverses masoveries. Al segle xviii i XIX tingué un cert esplendor arrel del conreu de la vinya. Després de la fil·loxera el mas anà perdent importància. L'annexe de la galeria és del segle xviii (llinda de 1742 amb la següent inscripció: "Rosa Arnaus Viuda"). La capella actual data de 1816. Des de principis del segle xix els propietaris van passar a residir al poble de Sant Feliu.
Casal rectangular amb diversos cossos adossats: a la dreta del mas i de manera avançada hi ha quadres, estables i la palissa que tanquen per un costat l'era del mas; a la seva esquerra, una gran galeria ocupa tota l'amplària del mas. La casa presenta tres plantes: la planta baixa amb tres úniques obertures (a manera d'espitllera) i un gran portal d'entrada, de mig punt i adovellat, de tradició renaixentista. El pis principal té totes les finestres adovellades i el superior, les golfes, tres petites finestres, sense adovellar. A la banda de migdia, la galeria s'assenta sobre antics estables amb volta, als quals s'hi accedia per dues grans arcades (avui tapiades). La galeria, amb sòlids pilars de pedra picada, ocupa els dos pisos restants. Al cantó de ponent hi ha l'accés a la capella.

## Notes

* 1 2 «Mas els Arnaus». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2015].
# Efemèrids

Els efemèrids (Ephemeridae) són una família d'insectes efemeròpters amb al voltant de 150 espècies descrites per tot el món excepte a Austràlia i Oceania. Generalment es tracta de grans efímeres (de fins a 35 mm) amb dues o tres cercs (cues) de gran longitud. Moltes de les espècies presenten patrons distintius en les ales.
Els efemèrids es crien en una àmplia varietat d'aigües, requerint normalment una capa de llim, ja que les nimfes tenen fortes potes que estan adaptades per excavar. Les nimfes són grans carnívors, i aconsegueixen el seu aliment mitjançant de la depredació o de la necrofàgia.

## Taxonomia

La família Ephemeridae inclou 10 gèneres:
* Afromera Demoulin, 1955
* Denia McCafferty, 1987
* Denina McCafferty, 1987
* Eatonica Navás, 1913
* Eatonigenia Ulmer, 1939
* Ephemera Linnaeus, 1758
* Hexagenia Walsh, 1863
* Ichthybotus Eaton, 1899
* Litobrancha McCafferty, 1971
* Parabaetis Haupt, 1956 †

## Referències

* ↑ «IRMNG - Ephemeridae Leach, 1817». [Consulta: 3 novembre 2021].